ai4bharat/Pralekha huggingface dataset:
وزارت ماہی پروری، مویشی پروری و ڈیری
یوم آزادی 2023 کے جشن میں شرکت کرنے کے لئے خصوصی طورپر مدعو لوگوں نے قومی راجدھانی میں تاریخی مقامات کا دورہ کیا
ستہتر  ویں یوم آزادی کے موقع پر قوم ملک بھر سے خصوصی طور پر مدعو مہمانوں کی موجودگی میں نئی دہلی کے لال قلعہ سے تقریبات کا مشاہدہ کرے گی۔ ان مہمانوں کو خاص طور پرراجدھانی دہلی میں مدعو کیا گیا ہے تاکہ وہ وزیر اعظم کے ہاتھوں قومی پرچم لہرانے کا مشاہدہ کرسکیں اور قوم سے ان کا خطاب سن سکیں۔
ماہی پروری، مویشی پالن اور ڈیری کی وزارت، حکومت ہند کے محکمہ ماہی پروری کو یہ اعلان کرتے ہوئے خوشی ہو رہی ہے کہ 15 اگست 2023 کو لال قلعہ دہلی میں یوم آزادی کی تقریب، 2023 کا مشاہدہ کرنے کے لیے مختلف ریاستوں اور مرکز کے زیر انتظام علاقوں سے 50 ماہی گیروں کو ان کی شریک حیات کے ساتھ خصوصی مہمانوں کے طور پر مدعو کیا گیا ہے۔ ملک کی معیشت اور غذائی تحفظ میں ماہی گیری برادری کے تعاون کو عزت دینے اور ان کا اعتراف کرنے کے لیےیہ منفرد قدم ہے۔
گروپ نے آج قومی جنگی یادگار، پردھان منتری سنگرہالیہ اور انڈیا گیٹ کا بھی دورہ کیا۔ یہ گروپ تقریباً 1,800 لوگوں پر مشتمل ہے جنہیں ملک بھر سے مختلف شعبوں سے یوم آزادی کی تقریبات کا حصہ بننے کے لیے مدعو کیا گیا ہے۔ یہ پہل حکومت کے ’جن بھاگیداری‘ کے نظریے کے مطابق کی گئی ہے۔
گجرات سے تعلق رکھنے والے ایک ماہی گیر کنہیا لال سولنکی نے کہا کہ ‘‘میں یوم آزادی کی تقریب میں شرکت کرنے کی دعوت پر بہت خوش ہوں اور فخر محسوس کرتا ہوں۔ یوم آزادی کے بعد سے کسی بھی وزیر اعظم نے ماہی گیروں کو دہلی میں جشن کے لیے مدعو نہیں کیا۔ وزیر اعظم جناب نریندر مودی نے ہمارا احترام کیا۔ میں مودی جی کا شکر گزار ہوں۔
https://twitter.com/PIB_MoFAHD/status/1691057315284447232?s=20
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 188.65 کروڑ سے تجاوز کرگئی
12 سے 14 سال کی عمر کے گروپ کے لئے 2.82 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 17,801 ہے
گذشتہ 24 گھنٹوں میں 3,377نئے معاملات سامنے آئے
شفایابی کی شرح فی الحال 98.74 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.63 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق188.65 کروڑ  سے تجاوز کرگئی ہے۔یہ سنگ میل 2,32,59,791 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک2.82 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا ۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10405037
|
|
دوسری خوراک
|
|
10015488
|
|
احتیاطی خوراک
|
|
4776656
|
|
صف اول کے کارکنان
|
|
پہلی خوراک
|
|
18415554
|
|
دوسری خوراک
|
|
17537837
|
|
احتیاطی خوراک
|
|
7543790
|
|
12 سے 14 سال کی عمر کا گروپ
|
|
پہلی خوراک
|
|
28292856
|
|
دوسری خوراک
|
|
5762258
|
|
15 سے 18 برس کی عمر کے گروپ کے افراد
|
|
پہلی خوراک
|
|
58369646
|
|
دوسری خوراک
|
|
42075577
|
|
18سے44برس کی عمرکےگروپ کےافراد
|
|
پہلی خوراک
|
|
555673410
|
|
دوسری خوراک
|
|
477624547
|
|
احتیاطی خوراک
|
|
135295
|
|
45 سے 59 برس کی عمر کے گروپ کے افراد
|
|
پہلی خوراک
|
|
202912093
|
|
دوسری خوراک
|
|
187837144
|
|
احتیاطی خوراک
|
|
482399
|
|
60 سال سے زیادہ عمر کے افراد
|
|
پہلی خوراک
|
|
126859484
|
|
دوسری خوراک
|
|
117023262
|
|
احتیاطی خوراک
|
|
14804555
|
|
احتیاطی خوراک
|
|
27742695
|
|
کل تعداد
|
|
1886546894
ہندوستان میں زیرعلاج مریضوں کی تعداد آج 17,801 ہوگئی جو ملک کے مجموعی پازیٹو معاملات کا 0.04 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.74 فیصد ہے۔گزشتہ 24 گھنٹوں کے دوران 2496 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,25,30,622 ہے۔
گزشتہ 24 گھنٹوں کے دوران 3377 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر4,73,635 ٹیسٹ انجام دیئے گئے۔ ہندوستان میں اس وقت تک مجموعی طور پر 83.69 کروڑ سے زیادہ  ٹیسٹ کئے جاچکے ہیں ۔
ملک میں مثبت معاملات کی ہفتہ وار شرح اس وقت 0.63 فیصد ہے۔جبکہ مثبت معاملات کی یومیہ شرح اس وقت 0.71 فیصد درج کی گئی ہے۔
وزارت دفاع
بھارت-فرانس بحری مشقوں کا 20 واں ایڈیشن، ورون-2022
بھارت اور فرانس کی بحری فوجوں کے درمیان باہمی بحری مشقوں کا 20 واں ایڈیشن، ورون -2022، 30 مارچ سے 03 اپریل 2022 سے بحرہ عرب میں منعقد کی جارہی ہیں۔
دونوں ملکوں کی بحری افواج کے درمیان باہمی بحری مشقیں 1993 میں شروع ہوئی تھیں۔ 2001 میں ان مشقوں کا نام ورون رکھا گیا تھا اور یہ بھارت – فرانس کلیدی باہمی تعلقات کا ایک اہم حصہ بن گیا ہے۔
ان مشقوں میں بحری جہازوں، آبدوزوں، بحری گشتی طیاروں، جنگی طیاروں اور ہیلی کاپٹروں کے مختلف یونٹ شرکت کر رہے ہیں۔ یہ یونٹ سمندری محاذ پر اپنے آپریشن کی صلاحیت میں اضافہ کریں گے اور بحری سکیورٹی کے آپریشن کے درمیان ایک دوسرے پر انحصار میں اضافے کے علاوہ ایک مربوط فورس کےطور پر خطے میں امن، سلامتی اور استحکام کو فروغ دینے کے اپنے عزم کا مظاہرہ کریں گے۔
گزرتے ہوئے وقت کے ساتھ دائرہ کار اور پیچیدگی میں اضافے کے ساتھ ورون سیریز کی مشقیں دونوں بحریاؤں کو ایک دوسرے کے بہترین طریقہ کار سے سبق حاصل کرنے کا موقع فراہم کرتی ہیں۔ یہ مشقیں دونوں بحریاؤں کے درمیان آپریشن کی سطح پر تال میل کو بڑھانے کا اہم ذریعہ ہیں اور سکیورٹی، تحفظ اور عالمی بحری آزادی کے تئیں مشترکہ عزم کو اجاگر کرتی ہیں۔
۰۰۰۰۰۰۰۰

U-3563

(Visitor Counter : 110
وزارت خزانہ
انکم ٹیکس محکمے نے چھتیس گڑھ میں تلاشی کی کارروائیاں انجام دیں
نئی دلّی ،29 دسمبر/ انکم ٹیکس محکمے نے رائے پور اور کوربا کے دو معروف گروپوں کے خلاف 22 دسمبر ، 2021 ء کو تلاشی اور ضبطی کی کارروائیاں انجام دیں ۔ یہ گروپ لوہے اور اسٹیل کی مصنوعات تیار کرنے ، کوئلے کی دھلائی اور نقل و حمل وغیرہ کے کاروبار میں مصروف ہے ۔ تلاشی کی کارروائیاں چھتیس گڑھ کے رائے پور ، کوربا ، بلاس پور اور رائے گڑھ اضلاع میں واقع 35 سے زیادہ مقامات پر انجام دی گئیں ۔
ایک گروپ کے یہاں تلاشی کی کارروائیوں میں متوازی کیش بک سمیت مختلف دستاویزات اور ڈجیٹل شواہد ضبط کئے گئے ہیں ۔ ان کیش بُکس کی ابتدائی جانچ سے پتہ چلتا ہے کہ اِس میں 200 کروڑ روپئے سے زیادہ کے بغیر حساب کتاب والے لین دین کا ریکارڈ ہے ۔ جمع کئے گئے شواہد سے یہ بھی پتہ چلتا ہے کہ اِس گروپ کی کچھ اکائیاں حقیقی پیداوار کو کم کرکے دکھانے اور بغیر کھاتوں کے نقد رقم میں فروخت کرنے میں مصروف ہیں ۔ ایک ایسی ہی اکائی کے معاملے میں متوازی کھاتوں کی کتابوں سے تقریباً 50 کرو ڑ روپئے کے لین دین کا انکشاف ہوا ہے ، جنہیں اصل کھاتوں میں نہیں دکھایا گیا ہے ۔ تلاشی کی ٹیم نے یہ بھی پایا ہے کہ یہ گروپ متعلقہ گروپ اکائیوں سے ، جو نقل و حمل وغیرہ میں مصروف ہیں ، جعلی خریداری کی انوائس حاصل کرکے قابل ٹیکس آمدنی پر ٹیکس کی چوری کر رہا ہے ۔
دوسرے گروپ سے متعلق قابل اعتراض دستاویزات اور دیگر شواہد کے تجزیے سے یہ پوری طرح واضح ہوتا ہے کہ یہ گروپ شیئر کیپٹل حاصل کرکے اور جعلی خریداری کے اخراجات دکھا کر شیئر کی قسطوں وغیرہ کے ذریعے آمدنی پر ہونے والے ٹیکس کو مختلف طریقوں سے بچا رہا ہے ۔ اس گروپ کے ایک کلیدی شخص نے 20 کروڑ روپئے کی بغیر حساب کتاب والی آمدنی کو قبول کیا ہے ۔
اب تک تلاشی کی کاررائی سے 3 کروڑ روپئے سے زیادہ کی نقد رقم اور زیورات ضبط کئے گئے ہیں ، جن کے بارے میں کوئی حساب کتاب نہیں ہے ۔
مزید تفتیش کی جا رہی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14949
(Visitor Counter : 111
وزیراعظم کا دفتر
وزیراعظم جناب نریندر مودی نے رومانیہ کے وزیراعظم عزت مآب نکولائی ایونل سیوکوسے ٹیلی فون پر بات چیت کی
وزیراعظم جناب نریندر مودی نے رومانیہ کے وزیراعظم عزت مآب نکولائی ایونل سیوکوسے آج ٹیلی فون پر بات چیت کی۔
وزیراعظم نے گزشتہ چند دنوں میں یوکرین سے بھارتی شہریوں کو باہر نکالنے میں رومانیہ کے ذریعہ فراہم کرائی گئی مدد کے لئے عزت مآب نکولائی ایونل سیوکو کا شکریہ ادا کیا۔ انہوں نے خصوصی طور پر بغیر ویزا کے رومانیہ میں بھارتی شہریوں کے داخل ہونے کی اجازت دینے اور شہریوں کو نکالنے کے لئے بھارت کی خصوصی پروازوں کو اجازت دینے کے لئے رومانیہ کے رویئے کی تعریف کی۔
وزیراعظم نے جناب سیوکو کو بھارتی شہریوں کو آئندہ چند روز میں مقامی حکام کے تعاون سے باہر نکالنے کی کوششوں کی نگرانی کے لیے اپنے خصوصی نمائندے کے طور پر شہری ہوابازی کے وزیر جناب جیوترآدتیہ ایم سندھیا کو بھیجے جانے کے بارے میں بھی مطلع کیا۔
وزیر اعظم نے یوکرین میں جاری تشدد اور انسانی بحران پر اپنے غم کا اظہار کیا اور دشمنی کے خاتمے اور بات چیت کی طرف واپسی کے لیے بھارت کی جانب سے کی جانے والی مستقل اپیل کو دہرایا۔ وزیر اعظم مودی نے ممالک کی خودمختاری اور علاقائی سالمیت کا احترام کئے جانے کی اہمیت پر بھی زور دیا۔
۔۔۔۔۔۔۔۔۔۔۔
ش ح۔ ا گ۔ ن ا۔
U-2101
(
وزیراعظم کا دفتر
جی 20 ممالک کے رہنماؤں نے راج گھاٹ پر مہاتما گاندھی کو خراج عقیدت پیش کیا
گاندھی جی کے لازوال نظریات ایک ہم آہنگ، جامع اور خوشحال عالمی مستقبل کے لیے ہمارے اجتماعی وژن کی رہنمائی کرتے ہیں: وزیر اعظم
وزیر اعظم جناب نریندر مودی نے جی20 رکن ممالک کے رہنماؤں کے ساتھ آج معروف راج گھاٹ پر مہاتما گاندھی کو خراج عقیدت پیش کیا۔ انہوں نے اس بات پر زور دیتے ہوئے کہا کہ گاندھی جی کے لازوال نظریات ایک ہم آہنگ، جامع اور خوشحال عالمی مستقبل کے لیے اجتماعی وژن کی رہنمائی کرتے ہیں۔
وزیر اعظم نے X پر پوسٹ کیا:
معروف راج گھاٹ پر، جی20 فیملی نے مہاتما گاندھی کو خراج عقیدت پیش کیا - جو امن، خدمت، ہمدردی اور عدم تشدد کا منارۂ نور ہے۔
جیسے جیسے متنوع قومیں اکٹھی ہوتی ہیں، گاندھی جی کے لازوال نظریات ایک ہم آہنگ، جامع اور خوشحال عالمی مستقبل کے لیے ہمارے اجتماعی وژن کی رہنمائی کرتے ہیں۔
وزیراعظم کے دفتر نے ایکس پر پوسٹ کیا:
جی 20فیملی نے باپو کو خراج عقیدت پیش کیا۔
عالمی لیڈروں نے راج گھاٹ کا دورہ کیا جہاں انہوں نے مہاتماگاندھی کے سمادھی پر خراج عقیدت پیش کیا۔
وزارت خزانہ
ایس پی ایم سی آئی ایل نے کرنسی نوٹ پریس، ناسک اور بینک نوٹ پریس، دیواس میں ایک-ایک نئی بینک نوٹ پرنٹنگ لائن قائم کی
نئی دہلی:28 جنوری،2022۔سیکورٹی پرنٹنگ اینڈ منٹنگ کارپوریشن آف انڈیا لمیٹیڈ  نے اپنی جدیدکاری پہل کے تحت کرنسی نوٹ پریس، ناسک اور بینک نوٹ پریس، دیواس میں ایک ایک نئی بینک نوٹ پرنٹنگ لائن قائم کی ہے۔
27جنوری 2022 کو سی این پی ناسک میں نئی بینک نوٹ پرنٹنگ لائن کا افتتاح محترمہ میرا سوروپ، اسپیشل سکریٹری اور مالیاتی مشیر، وزارت خزانہ کے ذریعے کیا گیا، اور بینک نوٹ پریس، دیواس میں نئی بینک نوٹ پرنٹنگ لائن کا افتتاح جناب ششانک سکسینہ، اعلیٰ اقتصادی مشیر، محکمہ برائے اقتصادی اُمور، وزارت خزانہ کے ذریعے ورچوئل طریقے سے کیا گیا۔ یہ افتتاح ناسک پارلیمانی حلقے سے رکن پارلیمنٹ جناب ہیمنت تُکارام گوڈسے، ایس پی ایم سی آئی ایل کی چیئرمین اور منیجنگ ڈائرکٹر محترمہ ترپتی پاترا گھوش، ایس پی ایم سی آئی ایل کے ڈائرکٹر  جناب ایس کے سنہا، ایس پی ایم سی آئی ایل کے سی وی او جناب ونئے کمار سنگھ، بی این پی دیواس کے چیف جنرل منیجر جناب راجیش بنسل اور سی این پی ناسک کے چیف جنرل منیجر جناب بولیور بابو کی موجودگی میں کیا گیا۔
ش ح۔م ع۔ ع ن
U NO: 836
(Visitor Counter : 87
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے کھیلوں کے ایوارڈ 2021 کے لیے نامزدگیاں مدعو کیں
نئی دہلی، 20مئی، 2021/کھیلوں میں مہارت کو تسلیم کرنے اور اس کا صِلہ دینے کے لیے کھیل انعامات ہر سال دیئے جاتے ہیں۔ راجیو گاندھی کھیل رتن ایوارڈ چار سال کی مدت میں کھیلوں سے وابستہ کسی شخص کی طرف سے کھیلوں کے میدان میں قابل دید اور سب سے زیادہ غیر معمولی کارکردگی کے صلے میں دیا جاتا ہے۔ ارجن ایوارڈ چار سال میں ایک بار کسی لگاتار غیرمعمولی کارکردگی کے صلے میں دیا جاتا ہے۔ دروناچاریہ ایوارڈ باوقار بین الاقوامی کھیل مقابلوں میں تمغہ جیتنے والے کھلاڑیوں کو تیار کرنے کے صلے میں کوچز کو دیا جاتا ہے۔ دھیان چند ایوارڈ کھیلوں کی ترقی میں زندگی بھر کے تعاون کے صلے میں دیا جاتا ہے ۔ راشٹریہ کھیل پروتساہن پرسکار کار اُن پوریٹ ادروں اور افراد کو دیا جاتا ہے جنہوں نے کھیلوں کو ترقی اور فروغ دینے میں اہم رول ادا کیا ہو اور مولانا ابوالکلام آزاد ٹرافی اس یونیورسٹی کو دی جاتی ہے جو بین یونیورسٹی ٹورنامنٹ میں اپنی مجموعی کارکردگی میں سر فہرست رہی ہو۔
وزارت ہر سال کھیل انعامات کے لیے نامزدگیاں / درخواستیں طلب کرتی ہے۔ سال 2021 کے لیے ان کھیل انعامات کے لیے نامزدگیاں / درخواستیں طلب کرنے کےلیے نوٹیفکیشن وزارت کی ویب سائٹ  پر اپ لوڈ کر دیا گیا ہے۔ انڈین اولمپکس ایسوسی ایشن / اسپورٹس اتھارٹی آف انڈیا / تسلیم شدہ کھیلوں کی قومی فیڈریشن / اسپورٹس پرموشن بورڈز ریاستوں اور مرکز کے زیر انتظام علاقوں کی سرکاروں کو بھی اسی کے مطابق اطلاع دی جاتی ہے۔
کھیلوں سے وابستہ اہل افراد / کوچز / کمپنیوں / یونیورسٹیوں کی نامزدگیاں / درخواستیں اس ایوارڈ کے لیے مدعو کی جاتی ہے۔ اور انہیں اس پتے پر surendra.yadav[at]nic[dot]in یا girnish.kumar[at]nic[dot]in ای میل کر دیا جائے۔ نامزدگیاں حاصل کرنے کی آخری تاریخ 21 جون، 2021 پیر ہے۔ یہ نامزدگیاں سہ پہر 5 بجے تک موصول کی جاسکتی ہیں۔ آخری تاریخ کے بعد حاصل ہونے والی نامزدگیوں پر غور و خوض نہیں کیا جائے گا۔
۔۔۔
م ن ۔ اس۔ ت ح ۔
20.05.2021
U –4678
(Visitor Counter : 118
بندرگاہوں، جہاز رانی اور آبی راستوں کی وزارت
بھارت نے سمندر کے راستے سفر کرنے والوں کے لئے پہلی فیشل بائیو میٹرک پر مبنی شناختی دستاویز کی شروعات کی
جناب منسکھ منڈاویا کا کہناہے کہ اس سے بھارت کے سمندری سفر کرنےو الوں کی بڑھتی ہوئی تعداد کو ملازمتیں حاصل کرنے میں آسانی ہوگی
نئی دہلی،28 اگست۔ بھارت دنیا کا پہلا ملک بن گیا ہے جس میں بائیو میٹرک سی فیئرر آئیڈینڈیٹی ڈاکومنٹ جاری کیا ہے۔ اس میں سمندری راستے سے سفر کرنے والوں کا چہرہ کا بائیو میٹرک ڈاٹا جمع ہوجاتا ہے۔ جہاز رانی اور کیمیاوی اشیاء نیز کیمیاوی کھاد کے وزیر مملکت  جناب منسکھ منڈاویا نے آج نئی دہلی میں اس پروجیکٹ کی شروعات کی۔ انہوں نے نئے بی ایس آئی ڈی کارڈ پانچ بھارتی سمندری سفر کرنے والوں کے حوالے کئے۔
نئی فیشل بائیو میٹرک ٹیکنالوجی 2 انگلیوں یا آنکھ کی پلکوں پر مشتمل بائیو میٹرک ڈاٹا کی بہتر شکل ہے۔ جس میں جدید سیکوریٹی سہولتیں ہیں۔ اس سے آئی ایس ڈی رکھنے والوں کی شناخت زیادہ قابل بھروسہ اور موثر ہوجائے گی۔جبکہ ان کے وقار اور پراویسی کا بھی تحفظ ہوسکے گا۔ بھارت نے اس ٹیکنالوجی کے سلسلے میں آئی ایل او میں اپنی مہارت کا مظاہرہ کیا تھا۔
اس موقع پر اظہار خیال کرتے ہوئے جناب منڈاویا نے کہا کہ ملک وزیراعظم جناب نریندر مودی کی قیادت میں تیزی کے ساتھ آگے بڑھ رہے ہیں۔ جہاز رانی کے شعبے میں بھی بڑی ترقی ہورہی ہے۔ اس سے اس سیکٹر میں روزگار کے مواقع پیدا ہورہے ہیں۔ جس کااظہار بین الاقوامی جہاز رانی صنعت میں بھارت کے سمندری راستے سے سفر کرنے والوں کی بڑھتی ہوئی تعداد سے ہوتا ہے۔ بھارتیہ افراد پر مشتمل عملے کی تعداد جو بھارت کے یا بیرونی ملکوں کے جہازوں میں ملازم تھا۔2017 میں154349 تھی جو اس سال بڑھ کر208799 ہوگئی ہے۔ اس سے 35 فیصد کے بے مثال اضافے کااظہار ہوتا ہے۔
جناب منڈاویا نے کہا کہ سمندر میں انجام دیئے جانے والی سرگرمیوں میں اضافے کے پس منظر میں آج کی یہ پیش رفت بڑی اہمیت کی حامل ہے۔نئی دستاویز سے ہمارے سمندری راستے سے سفر کرنے والوں کو اچوک شناخت فراہم ہوگی اور اس سے ان کی ملازمتوں میں آسانی پیدا ہوگی اور انہیں دنیا میں کسی بھی جگہ سے شناخت کیاجاسکے گا۔
نیا کارڈ، بی ایس آئی ڈی کے بارے میں بین الاقوامی محنت تنظیم کے کنونشن نمبر 185 کی تصدیق کرتا ہے۔ بھارت نے اکتوبر 2015 میں اس کنونشن کی توثیق کی تھی۔
جاری کئے گئے ہر ایک ایس آئی ڈی کا ریکارڈ قومی ڈاٹا بیس میں محفوظ رکھاجائے گا اور اس کی معلومات بین الاقوامی طور پر قابل رسائی ہوگی۔
بھارت میں بی ایس آئی ڈی پروجیکٹ ممبئی کے سینٹر فار ڈیولپمنٹ آف ایڈوانسڈ کمپیوٹنگ کے تعاون سے شروع کیا گیا ہے۔ حکومت نے تجارتی شپنگ کے ضابطے 2016 میں مشتہر کئے تھے۔
ڈاٹا کلیکشن کے 9 مراکز قائم کئے گئے ہیں جو ممبئی ،کولکاتہ، چنئی، نوئیڈا، گوا، نیو بنگلور، کوچی، وزاک اور کانڈلہ میں واقع ہے۔ ان مراکز سے بی ایس آئی ڈی جاری کئے جاسکتے ہیں۔
خواتین اور بچوں کی ترقیات کی وزارت
کووڈ-19 اور بچوں میں قلت تغذیہ
نئی دہلی، 18 مارچ : حکومت کووڈ-19 وبائی مرض کے دوران جاری حالات اور سرگرمیوں کے بارے میں ریاستوں سے باقاعدہ اطلاعات موصول کررہی ہے، اگرچہ کووڈ-19 کے قلت تغذیہ پر اثر انداز ہونے کے بارے میں کوئی باقاعدہ مطالعہ نہیں کیا گیا ہے۔
کووڈ-19 کے دوران وبائی مرض کے اثرات کو محدود کرنے کے لیے ملک بھر کے تمام آنگن واڑی مراکز بند کر دیے گئے تھے۔ تاہم اسکیم کے مستفیدین کو مستقل غذائیت کی فراہمی کو یقینی بنانے کے لیے آنگن واڑی ورکروں اور مددگاروں کے ذریعے 15 دن میں ایک بار ان کے گھروں پر اضافی خوراک تقسیم کی گئی۔ اس کے علاوہ، ان کارکنوں نے کمیونٹی سرویلنس میں مقامی انتظامیہ کی مدد، بیداری پیدا کرنے کے ساتھ ساتھ وقتاً فوقتاً ان کو تفویض کردہ دیگر کاموں میں بھی مدد دی۔
حکومت نے غذائی مشمولات، ڈلیوری، رسائی اور نتائج کو تقویت دینے کے لیے اقدامات کیے ہیں جن میں صحت، تندرستی اور قوت مدافعت بڑھانے پر فوکس کیا گیا۔ تغذیے کے معیار اور جانچ کو بہتر بنانے، فراہمی کو مستحکم کرنے اور حکم رانی کو بہتر بنانے کے لیے ٹکنالوجی سے فائدہ اٹھانے کے لیے بھی اقدامات کیے گئے ہیں۔ حکومت نے ریاستوں / مرکز کے زیر انتظام علاقوں کو ہدایت دی ہے کہ وہ اس بات کو یقینی بنائیں کہ اضافی تغذیہ کا معیار فوڈ سیفٹی اینڈ اسٹینڈرڈز قانون 2006 کے تحت وضع کردہ معیارات اور اس کے تحت بنائے گئے قواعد و ضوابط کے مطابق ہو۔ ریاستوں / مرکز کے زیر انتظام علاقوں کو بھی مشورہ دیا گیا ہے کہ وہ تغذیے اور اس سے متعلقہ بیماریوں کی روک تھام کے لیے آیوش نظاموں کے استعمال کو فروغ دیں۔ غذائی تنوع کی کمی کو پورا کرنے کے لیے آنگن واڑی مراکز میں پوشن واٹیکاؤں کی ترقی کے لیے ایک پروگرام بھی شروع کیا گیا ہے، جس میں تغذیے کی کمی کو پورا کرنے کے لیے روایتی علوم سے فائدہ اٹھانا شامل ہے۔
شدید قلت تغذیہ  کی شناخت اور ان کا انتظام ایک جاری عمل ہے۔ ریاستوں / مرکز کے زیر انتظام علاقوں کے ذریعے دست یاب اعداد و شمار کے مطابق، ایس اے ایم سے متاثرہ بچوں کی تعداد اب 10 لاکھ سے کم ہے۔
یہ معلومات خواتین اور اطفال کی ترقی کی مرکزی وزیر محترمہ اسمرتی زبین ایرانی نے آج راجیہ سبھا میں تحریری جواب میں دی۔
وزیراعظم کا دفتر
وزیراعظم نے، صدر جمہوریہ محترمہ دروپدی مرمو کی ایک کامیاب صدارتی مدت کار کے لئے نیک خواہشات کا اظہار کیا
وزیراعظم جناب نریندر مودی نے صدر جمہوریہ محترمہ دروپدی مرمو کے لئے ایک کامیاب صدارتی مدت کار کی خواہش کا اظہار کیا ہے۔ انہوں نے کہا کہ ان کا اس عہدے پر منتخب ہونا بھارت کے لئے اور خصوصی طور پر غریبوں، محروموں اور پسماندہ لوگوں کے لئے ایک عہد ساز لمحہ ہے۔ انہوں نے کہا کہ عہدہ سنبھالنے پر اپنی تقریر میں صدر جمہوریہ نے ایسے وقت میں بھارت کی کامیابیوں پر زور دیا ہے اور مستقبل کے راستے کا ویژن پیش کیا ہے، جب کہ بھارت آزادی کا امرت مہوتسو منا رہا ہے۔
وزیراعظم نے ٹوئیٹ کیا:
‘‘جب محترمہ دروپدی مرمو جی نے صدر جمہوریہ کے طور پر عہدہ کا حلف لیا ، تو پورا ملک انہیں فخر کے ساتھ دیکھ رہا تھا۔ ان کا صدر کے عہدے پر منتخب ہونا بھارت کے لئے اور خصوصی طور پر غریبوں، محروموں اور پسماندہ لوگوں کے لئے ایک عہد ساز لمحہ ہے۔ میں ان کی ایک کامیاب صدارتی مدت کار کے لئے نیک خواہشات کا اظہار کرتا ہوں۔’’
‘‘حلف برداری کے بعد اپنے خطاب میں صدر جمہوریہ دروپدی مرمو جی نے امید اور ہمدردی کا ایک پیغام دیا ہے۔ انہوں نے ایسے وقت میں بھارت کی کامیابیوں پر زور دیا ہے اور مستقبل کے راستے کا ویژن پیش کیا ہے، جب کہ بھارت آزادی کا امرت مہوتسو منا رہا ہے۔’’
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-8089
(
کوئلے کی وزارت
تیز رفتار گھریلو پیداوار کی وجہ سے کوئلے کی درآمد میں خاطر خواہ کمی
ہندوستان کے پاس یکم اپریل 2022 تک 177.18 بلین ٹن کوئلے کے ذخائر تھے۔ رواں سال 23-2022 کے لیے کوئلے کی مجموعی پیداوار کا ہدف 911 ملین ٹن مقرر کیا گیا ہے۔ اقتصادی ترقی کی وجہ سے کوئلے کی مانگ میں متوقع اضافے کے پیش نظر، 24-2023 میں کوئلے کی گھریلو پیداوار 1017 ملین ٹن تک بڑھنے کی تجویز ہے، اور اس میں 25-2024 میں 10-9 فیصد اضافے کا امکان ہے۔
ملک میں کوئلے کی مانگ کا تقریباً 25-20 فیصد درآمد سے پورا کیا جاتا ہے۔ کوئلے کی درآمد بنیادی طور پر ضروری درآمدات پر مشتمل ہوتی ہے جیسے کوکنگ کول اور اعلیٰ درجے کا کوئلہ کیونکہ ان کی گھریلو پیداوار یا تو کم ذخائر یا عدم دستیابی کی وجہ سے محدود ہے۔ پاور سیکٹر بھی دو وجوہات کی بناپر کوئلہ درآمد کرتا ہے– ساحلی علاقے میں درآمدی کوئلے پر مبنی  پاور پلانٹس کے لیے ڈیزائن کی قیادت والی درآمد جو خاص طور پر درآمدی کوئلے کے استعمال کے لیے اور گھریلو کوئلے پر مبنی  پاور پلانٹس کے لیے، جو ملاوٹ کے مقصد کے لیے بنائے گئے ہیں۔ پچھلے تین سالوں میں کوئلے کی درآمد کی تفصیلات درج ذیل ہیں:

|
|
سال
|
|
کل سپلائی/کھپت
|
|
درآمد
|
|
درآمد کا فیصد
|
|
2019-20
|
|
955.91
|
|
248.54
|
|
26.00
|
|
2020-21
|
|
906.33
|
|
215.25
|
|
23.74
|
|
2021-22
|
|
1027.92
|
|
208.93
|
|
20.33
جیسا کہ اوپر پیرا -سی میں ذکر کیا گیا ہے، کوئلے کی درآمد بنیادی طور پر ضروری درآمد پر مشتمل ہوتی ہے جیسے کوکنگ کول، اور گھریلو پیداوار میں محدودیت کی وجہ سے اعلیٰ درجے کا کوئلہ۔ تاہم، کوئلے کی گھریلو پیداوار کو بڑھا کر کوئلے کی متبادل درآمد کو تبدیل کرنے کے لیے اقدامات کیے جا رہے ہیں۔ تجارتی کانکنی کے لیے 100 فیصد براہ راست غیر ملکی سرمایہ کاری کی اجازت دی گئی ہے۔ کوئلے کی گھریلو پیداوار کو بڑھانے کے لیے شروع کیے گئے دیگر بڑے اقدامات میں سنگل ونڈو کلیئرنس، کان اور معدنیات  قانون، 1957 میں ترمیم شامل ہے تاکہ کیپٹیو مائنز کو آخری استعمال والے پلانٹس کی ضرورت کو پورا کرنے کے بعد اپنی سالانہ پیداوار کا 50 فیصد تک فروخت کرنے کی اجازت دی جا سکے، ایم ڈی او ماڈل کے ذریعے پیداوار، جدید ٹیکنالوجیز جیسے کہ سطحی کان کنی، مسلسل کان کنی وغیرہ کے استعمال میں اضافہ، نئے منصوبے شروع کرنا اور موجودہ منصوبوں کی توسیع، اور کوئلے کے بلاکس کی نجی کمپنیوں/پی ایس یو کو نیلامی کرنا۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک سوال کے تحریری جواب میں دی۔
وزیراعظم کا دفتر
ہندوستان وبائی مرض کے خلاف جنگ میں اپنے دوستوں کی ہر ممکن مدد کے لئے تیار ہے:وزیراعظم
نئی دہلی،10؍اپریل،وزیراعظم جناب نریندر مودی نے کہا ہے کہ ہندوستان وبائی مرض  کے خلاف جنگ میں اپنے دوستوں کی ہر ممکن مدد کے لئے تیار ہے۔
وزیراعظم جناب نریندر مودی نے اسرائیلی وزیراعظم بنجامن نیتن یاہو کے ٹوئیٹ کا جواب دیتے ہوئے یہ بات کہی ہے ۔ انہوں نے اسرائیل کو کلورو کوئین کی فراہمی کے ہندوستان کے فیصلے پر تشکر کا اظہار کیا تھا۔
اپنے ٹوئیٹ میں وزیراعظم مودی نے کہا ہے کہ ’’ہم وبائی مرض سے مل کر جنگ کرتے ہیں۔ ہندوستان اپنے دوستوں کی ہر ممکن مدد کے لئے تیار ہے۔ اسرائیل کے عوام کی اچھی صحت اور خوشحالی کی دعا کرتا ہوں‘‘۔
۔۔۔۔۔۔۔۔۔۔۔۔۔۔۔۔۔۔

U-1593
(
وزارت دفاع
تیسرا ایئر فورس مارشل ارجن سنگھ میموریل ہاکی ٹورنامنٹ 2022
تیسرا ایئر فورس مارشل ارجن سنگھ میموریل ہاکی ٹورنامنٹ 18 سے 23 اپریل 2022 تک نمبر 3 بیس ریپیئر ڈپو  چندی گڑھ میں منعقد کیا جانا ہے۔ ایئر فورس اسپورٹس کنٹرول بورڈ  2018 سے ٹورنامنٹ کا انعقاد کر رہا ہے۔ ایئر آفیسر انچارج ایڈمنسٹریشن 18 اپریل 2022 کو افتتاحی تقریب کے دوران مہمان خصوصی ہوں گے، جب کہ چیف آف دی ایئر اسٹاف 23 اپریل 2022 کو اختتامی تقریب کی صدارت کریں گے۔
اس باوقار ٹورنامنٹ کے تیسرے ایڈیشن میں شرکت کے لیے ہندوستان اور بیرون ملک سے 12 نامور ٹیموں کو مدعو کیا گیا ہے جن میں رائل کینیڈین، ملائیشیا، بنگلہ دیش اور سری لنکا کی فضائیہ کی ہاکی ٹیمیں شامل ہیں۔
فضائیہ کے مارشل ارجن سنگھ کا ہاکی کے کھیل سے جنون بے مثال تھا۔ وہ نہ صرف جنگوں میں بلکہ کھیلوں کے میدان میں بھی فضائی جنگجوؤں کے لیے ایک تحریک تھے۔ ایئر فورس کے مارشل کی پیدائش کی صد سالہ تقریبات سال 2019 میں دوسرے ایئر فورس مارشل ارجن سنگھ میموریل ہاکی ٹورنامنٹ کے کامیاب انعقاد کے ذریعے منائی گئی تھیں جس میں بنگلہ دیش اور سری لنکا کی ایئر فورس ہاکی ٹیموں نے شرکت کی تھی۔ اس نے ٹورنامنٹ کو ایک بین الاقوامی ایونٹ بنا دیا تھا۔ انٹیگریٹڈ کوچ فیکٹری  اس ایڈیشن کا فاتح تھا۔ مارشل کا یوم پیدائش 15 اپریل کو ہے۔
آئی اے ایف مسلسل ایسے ایتھلیٹس تیار کر رہا ہے جنہوں نے مختلف بین الاقوامی مقابلوں میں ہندوستان کی نمائندگی کی ہے اور ملک اور آئی ایف ایف کا نام روشن کیا ہے۔
وزارت اطلاعات ونشریات
23اگست 2020 کو میڈیا پروڈکشن کے لئے جاری ایس او پی کے بارے میں وضاحت
نئی دہلی، 24/اگست 2020 ۔ یہ واضح کیا جاتا ہے کہ 23 اگست 2020 کو اطلاعات و نشریات کی وزارت کے ذریعے ’کووڈ-19 کے پھیلاؤ کو روکنے کے مقصد سے میڈیا پروڈکشن کے لئے احتیاطی تدابیر کے ضمن میں جاری رہنما ہدایات اور ایس او پی‘ فلم، ٹیلی ویژن پروڈکشن، ویب سیریز اور الیکٹرانک و فلم میڈیم میں مشمولات کی تخلیق  کی سبھی شکلوں پر نافذ ہوں گی۔
ایس او پی کو اطلاعات و نشریات کی وزارت کی ویب سائٹ اور درج ذیل لنک پر دیکھا جاسکتا ہے:
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
نوجوانوں کے امور اور کھیل کود کی وزارت
جناب کرن ریجیجو نے تاریخی لال قلعے میں اب تک کی پہلی شطرنج اولمپیاڈ مشعل دوڑ کی ، مشعل کو سپرد کرنے کی تقریب میں شرکت کی
نئی دہلی،20 جون، 2022/ قانون و انصاف کے مرکزی وزیر جناب کرن ریجیجو نے آج تاریخی لال قلعے میں مشعل کو سپرد کرنے کی تقریب سے خطاب کیا۔ علامتی لال قلعہ ان 75 علامتی مقامات میں سے ایک ہے جو 40 دن کی اپنی نوعیت کی پہلی شطرنج اولمپیاڈ مشعل دوڑ کا حصہ ہیں۔ فیڈے کے صدر آر کے ڈی دوورکووچ ، کھیلوں کی سکریٹری محترمہ سجاتا چترویدی ، ایس اے آئی کے ڈائریکٹر جنرل جناب سندیپ پردھان، اے آئی ایس ایف کے صدر جناب سنجے کپور ، شطرنج کی مایا ناز کھلاڑی وشوناتھن آنند اور وزارت ، ایس اے آئی، اے آئی سی ایف اور فیڈے سے وابستہ دیگر شخصیتیں بھی اس موقعے پر موجود تھیں۔
یہ تاریخی تقریب آئی جی اسٹیڈیم میں اتوار کو وزیراعظم جناب نریندر مودی کی موجودگی میں شروع کی گئی تھی۔ وزیر اعظم نے مشعل دوڑ کا آغاز کیا اور مشعل کو وشوناتھن آنند کے سپرد کیا۔ پیر کو جناب رجیجو میں یہ مشعل آنند سے لی اور اسے شطرنج کے گرینڈ ماسٹر دبیندو بروا کے سپرد کیا جو اس دوڑ کو لیہ ، لداخ لے کر جائیں گے۔ بروا وشوناتھن آنند کے بعد دوسرے بھارتی کھلاڑی ہیں جو 1991 میں گرینڈ ماسٹر بنے تھے۔
جناب رجیجو نے پیر کو کہا کہ یہ حقیقت کے ہر آئندہ شطرنج اولمپیاڈ کے لیے مشعل ہر دو سال کے بعد بھارت سے روشن کی جائے گی ۔ خود شطرنج کی تاریخ میں ایک سنگ میل ہے۔ مشعل روشن کرنے کا عمل ایک بڑی اہمیت کا حامل ہے اور یہی وجہ ہے کہ اولمپک مشعل یونان میں روشن کی جاتی ہے جہاں سے جدید اولمپکس کا آغاز ہوا۔
جناب رجیجو نے منگولیا کے اپنے حالیہ دورے کی یاد تازہ کرتے ہوئے یہ بھی کہا کہ شطرنج کا آغاز بھارت میں ہوا۔ میں نے حال ہی میں منگولیا کا دورہ کیا ۔ جہاں میں نے وہاں کی پارلیمنٹ کے اسپیکر زندانشتر گومبوجاو اور میں نے شطرنج کے بارے میں بات چیت کی۔ وہ اس کھیل کے زبردست شوقین ہیں انہوں نے مجھے بتایا کہ شطرنج دنیا کے لیے بھارت کا تحفہ ہے۔
یہ مشعل پہلے لیہ لداخ جائے گی اس کے بعد سری نگر ، جموں ، دھرم شالہ اور شملہ جائے گی۔ چار دن کی اس مشعل دوڑ میں بھارت کی ہر ریاست اور مرکز کے زیر انتظام علاقوں کے 75 اضلاع شامل ہوں گے۔ یہ دوڑ 27 جولائی کو چنئی میں ختم ہو جائے گی۔ 44 واں فیڈے شطرنج اولمپیاڈ 28 جولائی سے 10 اگست ، 2022 تک چنئی میںمنعقد ہوگا۔
۔۔۔
ش ح ۔ اس۔ ت ح ۔
U - 6688
(Visitor Counter : 83